Caedmon
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur før 1500-tallet
Caedmon var en forfatter på 600-tallet som skrev av de første diktene som kjennes på engelsk. Ifølge Bedas Historia Ecclesiastica var Caedmon en ulærd mann som i en visjon fikk sangens gave; han ble siden munk i Whitby, Yorkshire.
Caedmons første hymne, ni linjer på en northumbrisk dialekt som er bevart i Bedas Historia, er det eneste man med sikkerhet kan tilskrive Caedmon selv. De øvrige diktene i den såkalte «Caedmon-syklus» er av forskjellige forfattere og fra forskjellig tid, ca. år 1000. Flere av diktene, som er parafraser over 1. og 2. Mosebok og andre tekster fra bibelhistorien, har stor skjønnhet og kraft, og kan ha vært en inspirasjonskilde for John Miltons Paradise Lost. Les mer i Store norske leksikon Storbritannias litteratur